b"\n_START_ARTICLE_\nHypnum cupressiforme\n_START_SECTION_\nUsos\n_START_PARAGRAPH_\nHypnum cupressiforme \xc3\xa9s una molsa relativament tolerant a la pol\xc2\xb7luci\xc3\xb3, i per aquest motiu \xc3\xa9s utilitzada com a bioindicador per a la determinaci\xc3\xb3 de diversos tipus pol\xc2\xb7luci\xc3\xb3 atmosf\xc3\xa8rica: metalls pesants, \xc3\xb2xids de sofre, \xc3\xb2xids de nitrogen fluorur d'hidrogen o oz\xc3\xb3 troposf\xc3\xa8ric, entre altres. Tamb\xc3\xa9 s'ha utilitzat com a indicador de la deposici\xc3\xb3 atmosf\xc3\xa8rica de nitrogen.  El motiu pel qual s'ha utilitzat m\xc3\xa9s Hypnum cupressiforme \xc3\xa9s per mesurar la deposici\xc3\xb3 atmosf\xc3\xa8rica de metalls pesants. Sovint s'utilitza en combinaci\xc3\xb3 amb altres molses, com Scleropodium purum o Pleurozium schreberi, si b\xc3\xa9 tamb\xc3\xa9 existeixen nombrosos estudis que la usen en solitari. S'han dut a terme m\xc3\xbaltiples estudis a Europa (principalment, un mostreig regular a tot el continent des dels anys 90) la pen\xc3\xadnsula ib\xc3\xa8rica i Catalunya usant aquesta esp\xc3\xa8cie._NEWLINE_Antigament tamb\xc3\xa9 havia estat usada per fer coixins i matalassos, tal com mostra el nom del g\xc3\xa8nere, Hypnum, que prov\xc3\xa9 del grec Hypnos, nom de la de\xc3\xaftat que personifica la son."